b'\n_START_ARTICLE_\nStudenterkredsen\n_START_PARAGRAPH_\nForedragsforeningen Studenterkredsen er en sammenslutning af studerende med tilknytning til den grundtvigske tradition._NEWLINE_Studenterkredsen (eller bare Kredsen) arrangerer en r\xc3\xa6kke foredrag inden for felter som teologi, filosofi, \xc3\xa6stetik og politik. Form\xc3\xa5let med disse arrangementer er if\xc3\xb8lge foreningens vedt\xc3\xa6gter at kombinere universitetets h\xc3\xb8je faglige niveau med h\xc3\xb8jskoleforedragets nysgerrighed i forhold til livet og dets insisteren p\xc3\xa5 livets v\xc3\xa6sentlige sp\xc3\xb8rgsm\xc3\xa5l._NEWLINE_Studenterkredsen udgiver tidsskriftet Studenterkredsen, der ligger i tr\xc3\xa5d med foreningens virke, og indeholder bidrag af b\xc3\xa5de studerende, professorer, pr\xc3\xa6ster og l\xc3\xa6gfolk.\n_START_SECTION_\nHistorie\n_START_PARAGRAPH_\nStiftet 1888 som Frisindet Diskussionsklub (navnet blev \xc3\xa6ndret i 1892). Studenterkredsen har siden v\xc3\xa6ret et samlingssted i K\xc3\xb8benhavn, senere ogs\xc3\xa5 i \xc3\x85rhus og Odense, for kulturelt og kirkeligt interesserede studerende._NEWLINE_Studenterkredsen har siden 1904 holdt et \xc3\xa5rligt h\xc3\xb8jskole-sommerm\xc3\xb8de over en uge._NEWLINE_Studenterkredsen holder til p\xc3\xa5 Vartov, som er centrum for en lang r\xc3\xa6kke foredragsarrangementer o.a. Vartov har tilh\xc3\xb8rt Grundtvigsk Forum siden 1947 og bygningen huser ogs\xc3\xa5 et kollegium. Vartov ligger p\xc3\xa5 Farvergade 27, midt i K\xc3\xb8benhavn og t\xc3\xa6t p\xc3\xa5 R\xc3\xa5dhuspladsen._NEWLINE_Studenterkredsen \xc3\x85rhus eksisterer ogs\xc3\xa5 stadig og holder til i Aarhus Universitets bygninger.\n_START_SECTION_\nTryksager\n_START_PARAGRAPH_\nStudenterkredsen har igennem sin levetid v\xc3\xa6ret involveret i en r\xc3\xa6kke udgivelser: S\xc3\xa5ledes har et samarbejde omkring Studenterkredsen frem til 1997 udgivet 63 \xc3\xa5rgange af tidsskriftet Kredsen. Det begyndte igen at udkomme i april 2014._NEWLINE_I 1988 blev udgivet et jubil\xc3\xa6umsskrift i forbindelse med Studenterkredsen i K\xc3\xb8benhavns 100-\xc3\xa5rs-jubil\xc3\xa6um. Enkelte eksemplarer af dette er stadig tilg\xc3\xa6ngelige gennem bestyrelsen i K\xc3\xb8benhavn._NEWLINE_I 2013 udkom bogen Kontinuitet og radikalisme. Studenterkredsen og teologien i det 20. \xc3\xa5rhundrede (red. Kristoffer Garne og Rasmus Vangshardt). Den indeholder 33 genoptrykte artikler fra foreningens tidsskrift, der udkom fra 1933 til 1997, samt 11 nye bidrag af blandt andre dr.theol. Ole Jensen, mag.art. Anders Thyrring Andersen, dr.phil. Dorthe J\xc3\xb8rgensen og ph.d. Jes Fabricius M\xc3\xb8ller.'